คุณค่ะคือประจำเดือนหนูอ่ะค่ะ อยู่ดีๆมันก็มามากค่ะ.มาเยอะชนิดที่ว่า เลอะออกมาข้างนอก คือมันไหลเยอะมากๆค่ะ หนูเปลี่ยนผ้าอนามัยไปหลายแผ่นแล้วค่ะ มันจะเป็นอะไรไหมค่ะ มันผิดปรกติอะไรไหมค่ะ คือหนูกลัวมากๆค่ะ ไหลเยอะกว่าทุกที ไหลจนหน้ากลัวค่ะ มันจะเป็นอะไรหรือป่าวค่ะคุณ
สวัสดีค่ะ การมีประจำเดือนมาปริมาณมากกว่าปกติดังกล่าว (hypermenorrhea)อาจเกิดได้จาก1.การตั้งครรภ์ที่ผิดปกติ เช่นแท้งคุกคามแท้งไม่ครบครรภ์ไข่ปลาอุกเป็นต้น แต่มักจะมีอาการปวดท้องน้อยร่วมด้วย2.ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3.การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำจำนวนมากรังไข่ (PCOS)แต่มักมีประจำเดือนขาดหายไปนานก่อนที่จะมีประจำเดือนมาปรืมาณมาก4.การใช้ยาฮอร์ดมนต่างๆ เช่น ยาฝังคุมกำเนิด ยาสตรี ยาสมุนไพรต่างๆ รวมถึงยาบางชนิด เช่น ยาต้านการแข็งตัวของเลือด เป็นต้น5.มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นหากยังคงมีเลือดประจำเดือนออกเยอะดังกล่าวควรไปพบแพทย์เฉพาะทางสูติ-นรีแพทย์เพื่อหาสาเหตุและรักษาค่ะ ไม่ควรปล่อยทิ้งไว้ เพราะอาจทำให้เกิดภาวะโลหิตจางตามมาได้